Държавен вестник, бр. 4, 2011 г., стр. 19

БРОЙ  4	
Д Ъ Р Ж А В Е Н  В Е С Т Н И К 	
СТР.  19  
От съществено значение при провеждане­
то на политиката в областта на електронните 
съобщения е държавата да си партнира с не­
правителствени структури, браншови и бизнес 
организации, работещи в сектора на инфор­
мационните и комуникационните технологии, 
организации, защитаващи интересите на потре­
бителите, научните и академичните среди с оглед 
стимулиране на равнопоставено и ефективно 
сътрудничество, обмен на информация, идеи 
и добри практики в сектора. 
Държавната политика е насочена към ак­
тивно взаимодействие с неправителствените 
организации в различни формати на сътрудни­
чество: съвместни работни групи, комисии, кон­
султативни съвети, ИКТ форуми, конференции 
и експертни срещи. Целта на поддържането на 
тези форми на сътрудничество е държавните 
институции да се съобразят в най-голяма сте­
пен с мненията и вижданията на бизнеса и 
гражданите при:
• разработването и актуализирането на по­
литики и стратегии в областта на електронните 
съобщения;
• проучването и анализирането на инфор­
мацията за проблеми, свързани с прилагането 
на стратегически документи;
• приемането и провеждането на мерки за 
подобряване на пазарната среда и бизнес по­
тенциала за информационни и комуникационни 
технологии;
• разработването на оценки за ефикасността 
и ефективността на извършените дейности в 
областта на електронните съобщения.
Взаимодействието между държавата и 
неправителствените организации дава въз­
можност за обединяване на усилията им чрез 
провеждане на съгласувани и целенасочени 
съвместни дейности по осигуряване на повиша­
ването на ефективността, както и оказване на 
експертна помощ при разработване и провеж­
дане на общи инициативи и дейности. По този 
начин се повишава степента на информираност 
на обществото, като се гарантира спазването 
на принципите на обективност, прозрачност, 
пропорционалност и равнопоставеност на 
действията на държавните институции и се 
създават възможности за правна сигурност и 
за информиран избор на гражданите.
С цел защита на интересите на потребителите 
в областта на електронните съобщения държа­
вата си взаимодейства с редица граждански 
организации – федерации, асоциации, съвети 
и комисии, занимаващи се с информиране на 
обществеността, със значението, възможнос­
тите и обществената полза на организацията на 
българските потребители за защита на правата 
и интересите им като граждани и потребители. 
Извършват се следните дейности:
• изготвят се програми за провеждане на 
потребителска политика;
• правят се предложения до съответните 
държавни органи във връзка с ефективното 
прилагане на законодателството, свързано със 
защитата на потребителите;
• организират се обсъждания и се дават 
становища по проекти на нормативни актове, 
свързани с правата на потребителите;
• разпространяват се информационни мате­
риали, свързани със защитата на потребителите, 
предоставят се консултации на потребителите 
и др.;
• разработват се, организират се и се осъ­
ществяват програми за образование и инфор­
мация за потребителите и др.
В резултат на тясното сътрудничество между 
държавните институции и неправителствени 
организации се постигат редица цели:
• разработване на приоритети, указания, 
методики и други документи за подобряване 
ефективността на диалога между правителстве­
ните и неправителствените структури;
• изучаване и популяризиране на добри 
практики за взаимодействие;
• съгласуване на общи цели и задачи за 
постигане на резултати, представляващи об­
ществения интерес.
Неправителствените организации заемат все 
по-активна роля в оформянето на цялостната 
политика на сектора. Значителен принос имат 
те в процеса на планиране, програмиране и 
усвояване на средства от ЕС. Чрез независи­
ми експертизи, повишаване на общественото 
съзнание, иницииране на дебати и мониторинг 
върху работата на държавните органи намесата 
на неправителствените организации помага 
за гарантиране на прозрачност и вземане на 
демократични решения и способства за пови­
шаване ефективното използване на обществе­
ните ресурси.
Процесът на съвместна работа спомага за 
утвърждаване ролята на неправителствените 
организации като посредник, модератор и 
обучител в Общността, а изграждането на 
модели на взаимодействие засилва диалога 
между неправителствените организации и ад­
министрацията и допринася за установяване 
принципа на партньорство между тях. 
Неправителственият сектор изпълнява клю­
чова роля в осъществяването на принципите 
на демократично участие, индикатор за което 
е признаването им за равностойни партньори 
във взаимоотношенията между институциите 
и в изграждането на гражданското общество. 
Неправителствените организации имат съ­
ществен принос в създаването на модерна 
законодателна среда, особено относно соци­
алното развитие, децентрализацията и достъпа 
до информация.
IX. Заключение
С оглед постигане на поставената политиче­
ска цел, вземайки под внимание разгледаните 
в настоящия документ аспекти на електронния 
съобщителен сектор, в краткосрочен, средносро­